Mə ngáwóg bikag bí Moab ai ekpə́lə́ bɔ́n bə́ Amôn éyɔŋ bə́ kaa ayɔŋ dáma, bə́ fadígi bɔ́ sí dzābán. 9Asú tē hḿ, ma Ǹtondôbə miǹkunda, Zambá Ísraɛ̂l, makɔ́bɔ, sɔŋ hə anə́ mə və̌: Moab a yi vəŋan anə́ Sodóma, bɔ́n bə́ Amôn anə́ Gomóra; sí yǎ é bələ́ sás, ekolá ńkǔ, bilíg bilíg á kɔ́m yǎ kɔ́m. Məbugǎ yā áyɔŋ dáma mâyi bɔ́ sa, ébá bâyi lígī áyɔŋ dámā bâyi fadǐ bīlíg byábán. 10Mân ású mə́bún mábán mālá, ḿból bə́ ngákag, bə́ kpə́lə́ fə ayɔŋ Ńtondôbə miǹkunda. 11Ǹtondôbə a yi bɔ ékɔ wɔ̌ŋ ású dábán, a yi mǎn dzáā bəzambá bə́sə̄ yā sí, məyɔŋ mə́sə̄ mâyi nyé kūd mə̄bɔ́ŋ á sí anə́ édílī á sí dzīē.